L'Ajuntament de Sagunt convida la ciutadania el Dia de la Constitució per a una lectura pública a càrrec de xiquets i xiquetes del municipi
01 de desembre 2022

L'Ajuntament de Sagunt convida la ciutadania a participar en el Dia de la Constitució en una lectura pública de la Carta Magna a càrrec de xiquets i xiquetes del municipi. L'acte tindrà lloc el dimarts 6 de desembre, a partir de les 12.00 hores, en el Centre Cultural Mario Monreal de Sagunt.

L'alcalde de Sagunt, Darío Moreno, ha indicat que «**l'Ajuntament de Sagunt s'unirà a esta celebració i comptarà per a això amb les noves generacions, amb els més xicotets i xicotetes, perquè entenguem la rellevància d'un text que defensa la igualtat i la llibertat de tots els espanyols i espanyoles**».

En este sentit, el primer edil ha explicat: «**La nostra Constitució és el nostre text jurídic base dins del nostre ordenament, i precisament per això és la carta fonamental en la qual es recullen els nostres principals drets i llibertats».** Al que ha afegit que **«això fa que tots els 6 de desembre hàgem de celebrar este gran dia d'aprovació de la Constitució democràtica del 78, i tota l'evolució que com a país que hem tingut des de llavors. Però alhora este text tan important continua sent un gran desconegut per a una part de la ciutadania i per això les administracions estem implicades a donar-lo a conéixer**».

![](/media/u5cgu2do/c_val.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-una-lectura-publica-a-carrec-de-xiquets-i-xiquetes-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-una-lectura-publica-a-carrec-de-xiquets-i-xiquetes-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-una-lectura-publica-a-carrec-de-xiquets-i-xiquetes-del-municipi/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-una-lectura-publica-a-carrec-de-xiquets-i-xiquetes-del-municipi/)